2.

úgy határoz, hogy eljárási szabályzata VI. melléklete helyébe a következő szöveget lépteti: 2009. május 6., szerda

„VI. MELLÉKLET Az állandó bizottságok hatásköre és felelőssége: I. Külügyi Bizottság A bizottság hatásköre a következőkre terjed ki: 1. a közös kül- és biztonságpolitika (KKBP) és az európai biztonsági és védelmi politika (EBVP). Ebben az összefüggésben a bizottságot biztonság- és védelempolitikai albizottság támogatja, 2. a hatáskörébe tartozó ügyekben az Európai Unió egyéb intézményeivel és szerveivel, az ENSZ-szel és egyéb nemzetközi szervezetekkel, valamint parlamentközi közgyűlésekkel való kapcsolattartás, 3. a politikai kapcsolatok megerősítése harmadik – különösen az Unióval közvetlenül szomszédos – országokkal együttműködési és támogatási programok, illetve nemzetközi megállapodások, úgymint társulási és partnerségi megállapodások révén, 4. az európai államok Unióhoz történő csatlakozására vonatkozó tárgyalások megnyitása, figyelemmel kísérése és lezárása, 5. harmadik országokban az emberi jogokat, a kisebbségek védelmét és a demokratikus értékek támogatását érintő ügyek. Ezzel összefüggésben a bizottságot emberi jogi albizottság segíti. A vonatkozó szabályok sérelme nélkül az egyéb bizottságok, illetve szervek ezen területen hatáskörrel rendelkező képviselőit, illetve tagjait hívják meg az albizottság ülésein való részvételre. A bizottság koordinálja a hatáskörébe tartozó parlamenti vegyes bizottságok és parlamenti együttműködési bizottságok, valamint a parlamentközi küldöttségek és eseti küldöttségek, továbbá a választási megfigyelők munkáját. II. Fejlesztési Bizottság A bizottság hatásköre a következőkre terjed ki: 1. az Unió fejlesztési és együttműködési politikájának fejlesztése, végrehajtása és ellenőrzése, különösen: a) fejlődő országokkal kétoldalú és nemzetközi szervezetekben, illetve parlamentközi fórumokon folytatott politikai párbeszéd, b) a fejlődő országoknak nyújtott támogatás, és együttműködési megállapodások a fejlődő országokkal, c) a demokratikus értékek, a felelősségteljes kormányzás és az emberi jogok támogatása a fejlődő országokban, 2. az AKCS-EU partnerségi megállapodással kapcsolatos ügyek és az illetékes szervekkel való kapcsolattartás, 3. a Parlament részvétele a választási megfigyelő missziókban, adott esetben más illetékes bizottságokkal, illetve küldöttségekkel együttműködve. A bizottság koordinálja a hatáskörébe tartozó parlamenti, parlamentközi és eseti küldöttségek munkáját. III. Nemzetközi Kereskedelmi Bizottság A bizottság hatásköre a következőkre terjed ki: az Unió közös kereskedelempolitikájának és külső gazdasági kapcsolatainak létrehozásával és végrehajtásával kapcsolatos ügyek, különösen: 1. a harmadik országokkal és regionális szervezetekkel való pénzügyi, gazdasági és kereskedelmi kapcsolattartás, 2. a nemzetközi jog által szabályozott területekre vonatkozó műszaki harmonizációs és szabványosítási intézkedések, 3. kapcsolatok az illetékes nemzetközi szervezetekkel, valamint az Unión kívül a regionális gazdasági és kereskedelmi integrációt támogató szervezetekkel, 4. a Kereskedelmi Világszervezettel (WTO) való kapcsolattartás, beleértve annak parlamenti közgyűlését. A bizottság kapcsolatot tart fenn a harmadik országokkal fennálló kapcsolatok gazdasági és kereskedelmi vonatkozásaiért felelős parlamentközi és eseti küldöttségekkel. IV. Költségvetési Bizottság A bizottság hatásköre a következőkre terjed ki: 1. az Unió bevételeinek és kiadásainak többéves pénzügyi kerete és az Unió saját forrásainak rendszere, 2. a Parlament költségvetési előjogai, azaz az Unió költségvetésének, valamint az e területre vonatkozó intézményközi megállapodások tárgyalása és végrehajtása, 3. a Parlament költségvetési előirányzatai az eljárási szabályzatban megállapított eljárásoknak megfelelően, 4. a decentralizált szervek költségvetése, 5. az Európai Beruházási Bank pénzügyi tevékenységei, 6. az Európai Fejlesztési Alap bevonása a költségvetésbe, az AKCS-EU partnerségi megállapodásért felelős bizottság hatásköreinek sérelme nélkül, 7. valamennyi közösségi jogi aktus többéves pénzügyi keretre gyakorolt pénzügyi hatásai, illetve az azzal való összeegyeztethetősége az illetékes bizottság hatásköreinek sérelme nélkül, 8. a 72. cikk (1) bekezdése ellenében a folyó költségvetés nyomon követése és végrehajtásának értékelése, az előirányzatok átcsoportosítása, a létszámtervre vonatkozó eljárások, igazgatási előirányzatok, valamint az épületekkel kapcsolatos, jelentős pénzügyi hatással járó projektekre vonatkozó vélemények, 9. a költségvetési rendelet, kivéve a költségvetés végrehajtásával, irányításával és ellenőrzésével kapcsolatos ügyeket. V. Költségvetési Ellenőrző Bizottság A bizottság hatásköre a következőkre terjed ki: 1. az Unió és az Európai Fejlesztési Alap költségvetése végrehajtásának ellenőrzése, valamint a Parlament által hozott mentesítő határozat, beleértve a belső mentesítési eljárást, valamint az e döntésekkel kapcsolatos, illetve azokat végrehajtó intézkedéseket, 2. az Unió, az Unió intézményeinek és az általa finanszírozott szervek számláinak és mérlegeinek lezárása, ismertetése és könyvvizsgálata, beleértve az áthúzódó előirányzatok megállapítását és az egyenlegek elkészítését is, 3. az Európai Beruházási Bank pénzügyi tevékenységeinek ellenőrzése, 4. a közösségi finanszírozás különböző formái hatékonyságának felügyelete az Unió politikáinak végrehajtása során, 5. az Unió költségvetésének végrehajtása során a csalás és szabálytalanságok vizsgálata, ezen ügyek megakadályozására, illetve üldözésére, valamint általában az Unió pénzügyi érdekeinek védelmére irányuló intézkedések, 6. a Számvevőszékkel való kapcsolattartás, a Számvevőszék tagjainak kinevezése és jelentéseinek vizsgálata, 7. a költségvetési rendelet a költségvetés végrehajtása, irányítása és ellenőrzése tekintetében. VI. Gazdasági és Monetáris Bizottság A bizottság hatásköre a következőkre terjed ki: 1. az Unió gazdasági és monetáris politikái, a Gazdasági és Monetáris Unió működése, és az európai monetáris és pénzügyi rendszer (beleértve a megfelelő intézményekkel, illetve szervezetekkel való kapcsolattartást), 2. a tőke és a kifizetések szabad mozgása (a határokon átnyúló fizetési műveletek, az egységes fizetési térség, a fizetési mérleg, a tőkemozgások, a hitelnyújtási és hitelfelvételi politika, a harmadik országokból származó tőke mozgásának ellenőrzése, az Uniós tőke exportjának ösztönzésére szolgáló intézkedések), 3. a nemzetközi monetáris és pénzügyi rendszer (beleértve a pénzügyi és monetáris intézményekkel és szervezetekkel való kapcsolattartást), 4. a versenyre, valamint az állami támogatásra vonatkozó szabályok, 5. adórendelkezések, 6. a pénzügyi szolgáltatások, intézmények és piacok szabályozása és felügyelete, beleértve a pénzügyi jelentéseket, a könyvvizsgálatot, a számviteli szabályokat, a vállalatirányítást és egyéb társasági jogra vonatkozó ügyeket, amelyek a pénzügyi szolgáltatásokat különösen érintik. VII. Foglalkoztatási és Szociális Bizottság A bizottság hatásköre a következőkre terjed ki: 1. a foglalkoztatáspolitika és a szociálpolitika valamennyi ága, azaz a munkakörülmények, a társadalombiztosítás és a szociális védelem, 2. egészségügyi és biztonsági intézkedések a munkahelyen, 3. az Európai Szociális Alap, 4. szakképzési politika, beleértve a szakmai képesítéseket, 5. a munkavállalók és nyugdíjasok szabad mozgása, 6. társadalmi párbeszéd, 7. a munkahelyi és a munkaerőpiacon tapasztalható megkülönböztetés valamennyi formája, kivéve a nemek közötti megkülönböztetést, 8. kapcsolatok a következőkkel: — Európai Szakképzés-fejlesztési Központ (CEDEFOP), — Európai Alapítvány az Élet- és Munkakörülmények Javításáért, — Európai Képzési Alapítvány, — Európai Munkahelyi Biztonsági és Egészségvédelmi Ügynökség, valamint a más illetékes EU szervekkel és nemzetközi szervezetekkel való kapcsolattartás. VIII. Környezetvédelmi, Közegészségügyi és Élelmiszerbiztonsági Bizottság A bizottság hatásköre a következőkre terjed ki: 1. környezetpolitika és környezetvédelmi intézkedések, különösen: a) lég-, talaj- és vízszennyezés, a hulladék feldolgozása és újrahasznosítása, veszélyes anyagok és készítmények, zajhatár, éghajlatváltozás, a biológiai sokféleség védelme, b) fenntartható fejlődés, c) környezetvédelmi célú nemzetközi és regionális intézkedések és megállapodások, d) környezeti károk helyreállítása, e) polgári védelem, f) az Európai Környezetvédelmi Ügynökség, g) a Vegyi Anyagokkal Foglalkozó Európai Ügynökség 2. közegészségügy, különösen: a) programok és sajátos intézkedések a közegészségügy területén, b) gyógyszeripari és kozmetikai termékek, c) a bioterrorizmus egészségügyi vonatkozásai, d) az Európai Gyógyszerértékelő Ügynökség és az Európai Járványmegelőzési és Ellenőrzési Központ, 3. élelmiszerbiztonsági kérdések, különösen: a) az élelmiszerek címkézése és biztonsága, b) az emberi egészségre kockázatot jelentő anyagok elleni védelemre vonatkozó állat-egészségügyi jogszabályok; élelmiszerek és élelmiszergyártó rendszerek közegészségügyi ellenőrzése, c) az Európai Élelmiszerbiztonsági Hatóság, valamint az Európai Élelmiszerügyi és Állat-egészségügyi Hivatal. IX. Ipari, Kutatási és Energiaügyi Bizottság A bizottság hatásköre a következőkre terjed ki: 1. az Unió iparpolitikája és az új technológiák alkalmazása, beleértve a kis- és középvállalkozásokra vonatkozó intézkedéseket, 2. az Unió kutatáspolitikája, beleértve a kutatási eredmények terjesztését és hasznosítását, 3. űrkutatás-politika, 4. a Közös Kutatóközpont, a Központi Nukleáris Mérési Hivatal, a JET, az ITER (nemzetközi termonukleáris kísérleti reaktor) tevékenysége és az e területen működő más projektek, 5. az energiapolitikával általában, valamint az energiaellátás biztonságával és az energia hatékonyságával kapcsolatos közösségi intézkedések, beleértve transzeurópai hálózatok létrehozását és fejlesztését az energiaipari infrastruktúra ágazatban, 6. az Euratom-Szerződés és az Euratom Ellátási Ügynökség, a nukleáris biztonság, az erőművek leállítása és a hulladék ártalmatlanítása a nukleáris ágazatban, 7. az információs társadalom és az információtechnológia, beleértve a transzeurópai hálózatok létrehozását és fejlesztését a távközlési infrastruktúra ágazatban. X. Belső Piaci és Fogyasztóvédelmi Bizottság A bizottság hatásköre a következőkre terjed ki: 1. a nemzeti jogszabályok közösségi szintű összehangolása a belső piac és a vámunió területén, különösen: a) az áruk szabad mozgása, beleértve a műszaki szabványok harmonizációját is, b) a letelepedési jog, c) a szolgáltatásnyújtás szabadsága, a pénzügyi és a postai ágazat kivételével, 2. a belső piac működését gátló esetleges akadályok azonosítására és felszámolására irányuló intézkedések, 3. a fogyasztók gazdasági érdekeinek előmozdítása és védelme, kivéve a közegészségügyi és élelmiszer-biztonsági kérdéseket, a belső piac létrehozásával összefüggésben. XI. Közlekedési és Idegenforgalmi Bizottság A bizottság hatásköre a következőkre terjed ki: 1. a vasúti, közúti, belvízi, tengeri és légi közlekedésre vonatkozó közös politika kidolgozásával kapcsolatos ügyek, különösen: a) az Európai Unión belül a közlekedésre alkalmazandó közös szabályok, b) transzeurópai hálózatok létrehozása és fejlesztése a közlekedési infrastruktúra ágazatban c) közlekedési szolgáltatások és a közlekedés területén harmadik országokkal való kapcsolattartás, d) közlekedésbiztonság, e) nemzetközi közlekedési szervekkel és szervezetekkel való kapcsolattartás, 2. a postai szolgáltatások, 3. az idegenforgalom. XII. Regionális Fejlesztési Bizottság A bizottság hatásköre a következőkre terjed ki: regionális és kohéziós politika, különösen: a) az Európai Regionális Fejlesztési Alap, a Kohéziós Alap és az Unió regionális politikájának egyéb eszközei, b) egyéb uniós politikák gazdasági és társadalmi összetartásra való hatásának értékelése, c) az Unió strukturális eszközeinek összehangolása, d) a legkülső régiók és szigetek, valamint a határokon átnyúló és régiók közötti együttműködés, e) kapcsolattartás a Régiók Bizottságával, a régiók közötti együttműködés szervezeteivel, továbbá a helyi és regionális hatóságokkal. XIII. Mezőgazdasági és Vidékfejlesztési Bizottság A bizottság hatásköre a következőkre terjed ki: 1. a közös agrárpolitika működése és fejlesztése, 2. vidékfejlesztés, beleértve a megfelelő pénzügyi eszközök működését, 3. a következő területeket érintő jogszabályok: a) állat- és növényegészségügy, állati takarmányok, feltéve, hogy ezen intézkedések nem az emberi egészségre kockázatot jelentő anyagok elleni védelmet szolgálják, b) állattenyésztés és az állatok jólléte, 4. a mezőgazdasági termékek minőségének javítása, 5. a mezőgazdasági nyersanyagellátás, 6. a Közösségi Növényfajta-hivatal, 7. erdészet. XIV. Halászati Bizottság A bizottság hatásköre a következőkre terjed ki: 1. a közös halászati politika működése és fejlesztése, valamint irányítása, 2. a halászati erőforrások megőrzése, 3. a halászati termékek piacának közös szervezése, 4. a strukturális politika a halászat és akvakultúra ágazat területén, beleértve a halászati orientációs pénzügyi eszközöket is, 5. nemzetközi halászati megállapodások. XV. Kulturális és Oktatási Bizottság A bizottság hatásköre a következőkre terjed ki: 1. az Európai Unió kulturális vonatkozásai, különösen: a) a tudás és a kultúra terjesztésének fejlesztése, b) a kulturális és nyelvi sokszínűség védelme és támogatása, c) a kulturális örökség megőrzése és védelme, kulturális csereprogramok és művészi alkotások, 2. az Unió oktatáspolitikája, beleértve az európai felsőoktatási térséget, az európai iskolák rendszerének és az egész életen át tartó tanulásnak a támogatását, 3. az audiovizuális politika és az információs társadalom kulturális és oktatási vonatkozásai, 4. ifjúságpolitika, valamint a sport- és szabadidő-politika kidolgozása, 5. tájékoztatási és médiapolitika, 6. együttműködés harmadik országokkal a kultúra és az oktatás területén, valamint a megfelelő nemzetközi szervezetekkel és intézményekkel való kapcsolattartás. XVI. Jogi Bizottság A bizottság hatásköre a következőkre terjed ki: 1. az európai jog értelmezése és alkalmazása, az európai uniós jogszabályok és az elsődleges joganyag közötti összhang, különösen a jogalap megválasztása és a szubszidiaritás és arányosság elvének betartása, 2. a nemzetközi jog értelmezése és alkalmazása, amennyiben az Európai Uniót érinti, 3. a közösségi jog egyszerűsítése, különösen a hivatalos kodifikációra irányuló jogalkotási javaslatok, 4. a Parlament jogainak és kiváltságainak védelme, beleértve a Bíróság és az Elsőfokú Bíróság eljárásaiban való részvételt, 5. olyan közösségi jogszabályok, amelyek befolyásolják a tagállamok jogrendjét, különösen a következő területeken: a) polgári és kereskedelmi jog, b) társasági jog, c) szellemi tulajdonjog, d) eljárásjog, 6. a polgári ügyekben történő igazságügyi és közigazgatási együttműködést érintő intézkedések, 7. környezeti felelősség, illetve a környezeti bűncselekményekkel szembeni szankciók, 8. az új technológiákkal kapcsolatos etikai kérdések, az illetékes bizottságokkal zajló társbizottsági eljárásban, 9. a képviselők jogállása és az Európai Közösségek személyzeti szabályzata, 10. kiváltságok és mentességek, valamint a képviselők mandátumvizsgálata, 11. a Bíróság szervezete és alapokmánya, 12. a Belső Piaci Harmonizációs Hivatal. XVII. Állampolgári Jogi, Bel- és Igazságügyi Bizottság A bizottság hatásköre a következőkre terjed ki: 1. az Unió területén az állampolgári jogok, az emberi jogok és az alapvető jogok védelme, beleértve a kisebbségek védelmét, ahogy azt a Szerződések és az Európai Unió alapjogi chartája megállapítja, 2. a nemek közötti, illetve a munkahelyi, valamint a munkaerő-piaci megkülönböztetésen kívül a megkülönböztetés valamennyi formája elleni küzdelemhez szükséges intézkedések, 3. az átláthatóságra és a természetes személyek védelmére vonatkozó jogszabályok, tekintettel a személyes adatok kezelésére, 4. a szabadságon, a biztonságon és a jog érvényesülésén alapuló térség létrehozása és fejlesztése, különösen: a) a személyek beutazását és mozgását, a bevándorlást, a menedékjogot, érintő intézkedések, b) a közös külső határok integrált irányítására vonatkozó intézkedések, c) a büntetőügyekben folytatott rendőrségi és igazságügyi együttműködéssel kapcsolatos intézkedések, 5. a Kábítószer és a Kábítószerfüggőség Európai Megfigyelőközpontja, és a Rasszizmus és az Idegengyűlölet Európai Megfigyelőközpontja, az Europol, az Eurojust, a Cepol és ugyanezen a területen működő más szervek, hivatalok és ügynökségek, 6. azon kockázat megállapítása, hogy a tagállamok által közösen vallott elveket valamely tagállam súlyosan megsérti. XVIII. Alkotmányügyi Bizottság A bizottság hatásköre a következőkre terjed ki: 1. az európai integrációs folyamat intézményi vonatkozásai, különösen az egyezmények és a kormányközi konferenciák előkészítésének és lefolytatásának keretében, 2. az EU-Szerződés végrehajtása és működésének értékelése, 3. az Unió bővítésére irányuló tárgyalások intézményi következményei, 4. intézményközi kapcsolatok, beleértve – a plenáris ülésen történő elfogadásuk tekintetében – az eljárási szabályzat 120. cikkének (2) bekezdésével összhangban az intézményközi megállapodások vizsgálatát, 5. egységes választási eljárás, 6. európai szintű politikai pártok, az Elnökség hatáskörének sérelme nélkül, 7. a tagállamok közös elveinek egy tagállam által történő súlyos és tartós megsértésének megállapítása, 8. az eljárási szabályzat értelmezése és alkalmazása, és az ahhoz javasolt módosítások. XIX. Nőjogi és Esélyegyenlőségi Bizottság A bizottság hatásköre a következőkre terjed ki: 1. a nők jogainak meghatározása, támogatása és védelme az Unióban és a kapcsolódó közösségi intézkedésekben, 2. a nők jogainak előmozdítása harmadik országokban, 3. az esélyegyenlőségi politika, beleértve a férfiak és nők munkaerő-piaci esélyegyenlőségét és az egyenlő munkahelyi bánásmódot, 4. a nemen alapuló megkülönböztetés valamennyi formájának megszüntetése, 5. a nemek közötti esélyegyenlőség alapelvének megvalósítása és továbbfejlesztése valamennyi politika területén, 6. a nők jogait érintő nemzetközi megállapodások és egyezmények nyomon követése és végrehajtása, 7. nőket érintő tájékoztatáspolitika. XX. Petíciós Bizottság A bizottság hatásköre a következőkre terjed ki: 1. petíciók, 2. kapcsolattartás az európai ombudsmannal.”;